અમદાવાદ : પ્રખ્યાત એવા કાંકરિયા કાર્નિવલનો આજથી એટલે કે 25 ડિસેમ્બરથી પ્રારંભ થઈ રહ્યો છે, જે 31 ડિસેમ્બર સુધી ચાલશે. આ વખતના કાંકરિયા કાર્નિવલમાં સર્જિકલ સ્ટ્રાઈક અને નોટબંધીને સફળ બનાવવા માટેના કેશલેસ કાર્યક્રમો યોજાશે. જો કે આમ જનતાને નોટબંધી પછી કોઈ તકલીફ ન પડે તે માટે સંપૂર્ણ વ્યવસ્થા ગોઠવવામાં આવી છે. જે માટે એટીએમ સેન્ટર સહિત કાર્ડથી પેમેન્ટ સ્વીકારવા માટેની વ્યવસ્થા કરાઈ છે. રાઈડ્સમાં કેશલેસ પેમેન્ટમાં 10 ટકા ડિસ્કાઉન્ટ કરાયું છે. આગલા દિવસે કાંકરિયા કાર્નિવલની તડામાર તૈયારીઓ ચાલતી હતી.